open-index/open-wikipedia-markdown huggingface dataset:
מציעה

בשחמט, שלב ה**מציעה** (מכונה גם **אמצע** או **מיתווך**) הוא השלב השני והאמצעי של המשחק, הבא אחרי הפתיחה ולפני הסיום.

אין קו ברור המבדיל בין הפתיחה למציעה, אך קיימים ההבדלים הבאים: בשלב המציעה מפסיקים השחקנים בדרך כלל לשחק לפי הפתיחה הידועה, ועוברים למהלכים מקוריים. כמו כן, השחקנים כבר פיתחו את רוב הכלים ועוברים לניסיונות התקפה על היריב, וכן לשימוש בטקטיקות שונות.

גם בין המציעה לסיום אין קו ברור, אולם קיימים ההבדלים הבאים: מספר הכלים קטן בהרבה, עוצמת ההתקפות נחלשת והמלכים יוצאים ממקום מחבואם.

לשלב המציעה יש הרבה פחות ניתוחים מהשלבים האחרים, כיוון שבניגוד לפתיחה, עמדת המוצא אינה ידועה ולכלים יש "חופש תנועה" גדול יותר, ובניגוד לסיום, מספר הכלים רב.

## מטרות במציעה
בשלב המציעה, השחקנים בוחרים בדרך כלל מטרה מסוימת ומתמקדים בה. המטרות הנפוצות הן: התקפת מט על המלך, זכייה בחומר, הכתרת רגלי למלכה וכו'.

במציעה מספר אלמנטים חשובים:
***ביטחון המלך**: הגורם החשוב ביותר הוא שמירה על ביטחון המלך, כיוון שהכנעת המלך גורמת להפסד מיידי של המשחק. בשל כך זוהי המטרה החשובה ביותר שהשחקנים מציבים לנגד עיניהם.
***חומר**: יתרון במספר הכלים או באיכותם הוא גורם חשוב. עדיפות חומרית מובילה פעמים רבות לניצחון.
***ניידות**: הניידות של הכלים היא מספר המשבצות אליהן הם יכולים להגיע. ככל שלשחקן כלים ניידים יותר, כך הוא יכול לבצע מהלכים רבים ומתוחכמים יותר.
***המרכז**: במציעה יש חשיבות גדולה למרכז הלוח (המשבצות ד4, ה4, ד5, ה5). הקרב העיקרי מתנהל דרכו, ושליטה בו מאפשרת שליטה בשאר הלוח, ולכן השחקנים שואפים להשתלט עליו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תאוריית שחמט
נחל עין גב

**נַחַל עֵין גֵּב** הוא נחל אכזב בדרום מערב רמת הגולן. אורכו של הנחל כ-6 קילומטרים.

הנחל מתחיל מצפון לקיבוץ אפיק, ומשם הוא נמשך לכיוון דרום-מערב. בהמשך פונה הנחל מערבה, עובר מצפון לסוסיתא, ונשפך לכנרת מצפון לקיבוץ עין גב. 

ליד הנחל צמחייה המהווה שילוב נדיר של צומח מדברי עם צומח ים תיכוני. על הצמחים נמנים עצי תאנה, עצי זית, צבר, אזדרכת, שקד, רימון קדוש  ואלה אטלנטית. בתחילת הסתיו פורחים גם חצבים. מקורו העיקרי של הנחל הוא מעיין עין פיק אשר נובע בתחילתו, דרומית לקיבוץ אפיק.

ממערב לנחל יש שדות מוקשים מגודרים.

## ראו גם
* נחל עין גב II

## קישורים חיצוניים

* תמונה של נחל עין גב
* סרטון על נחל עין גב

קטגוריה:רמת הגולן: נחלים
קטגוריה:אפיק (קיבוץ)
קטגוריה:נחלים הנשפכים לכנרת
המרכז הרפואי לבריאות הנפש - מזור

**המרכז לבריאות הנפש - מזור** (מוכר גם בשם ** בית החולים לבריאות הנפש מזרע**), הוא בית חולים פסיכיאטרי הממוקם בעכו, ומספק שירותים פסיכיאטרים לתושבי אזור צפון ישראל - הגליל העליון, הגליל התחתון והגליל המערבי.

## פעילות
בבית החולים 301 מיטות אשפוז ו-60 מיטות ביחידה להכנה לקהילה. בנוסף מגיעים אליו 25 מאושפזי יום (שאינם ישנים בבית החולים).

המרכז משמש גם להכשרת סטודנטים לסיעוד, לעבודה סוציאלית, לפסיכולוגיה ולריפוי בעיסוק מאוניברסיטת חיפה וסטודנטים לרפואה מהטכניון ומהפקולטה לרפואה בצפת, וכן מתקיימים שיתופי פעולה למטרות טיפול ומחקר עם פקולטות וסטודנטים לקרימינולוגיה, למשפטים ועוד.

בית החולים מפעיל שרות קהילתי הכולל:
* מרפאות פסיכיאטריות למבוגרים בערים נהריה, עכו וכרמיאל ומרפאה פסיכיאטרית לילד ונוער בנהריה וכרמיאל. למרפאות שלוחות הפועלות בערים מעלות (מבוגרים וילד ונוער) ועראבה (מבוגרים).
* מרפאת מעקב, בה מופעלת תוכנית ייחודית לטיפול בהתקף פסיכוטי ראשון. התוכנית מבוססת על מודל שפותח בארצות הברית על ידי המכון הלאומי לבריאות הנפש בארצות הברית. במטרה לצמצם נזקים שכיחים של פסיכוזה ראשונה ולשנות את מהלכה באמצעות התערבות אינטנסיבית מוקדמת שיטה טיפולית אינטנסיבית.

## היסטוריה
בית החולים נוסד בשנת 1954 כ"כפר עבודה" לחולים כרוניים – מודל שהיה מקובל אז באירופה וארצות הברית. הרעיון שעמד מאחורי הקמתו היה לתת מענה לאוכלוסייה גדולה של מטופלים, שרובם הגיעו בגלי העלייה, שבתום הגלים החריפים של מחלתם נזקקו למסגרת שתוכל לקלוט אותם ולסייע להם להשיג את מרב השיפור ולמצות יכולתם בתחומי החיים השונים. באותה תקופה לא היו קיימות חלופות בקהילה, והחשיבה הייתה להקים כפר כמיני-קוסמוס אוטונומי, שישרת את "התושבים" וגם ייצר מסגרות שונות המאפשרות מגעים טיפוליים מבוקרים.

ה"כפר" הוקם במקום מחנה המעצר מזרעה במבנים ששימשו מחנה צבאי בריטי על שפת הים מצפון לעכו. הכפר אוכלס בכשלושים נשים, עם מחלת נפש ממושכת, שהועברו מבית החולים עכו הסמוך, התנאים הפיזיים היו ירודים וקשים – ללא חשמל, מים לא נקיים ושירותים מחוץ למבנה. בודדים מהצוות המטפל היו בעלי השכלה וניסיון פסיכיאטרי. הצוות היה ברובו לא מקצועי וללא ניסיון בתחום אך עם חזון, תחושת שליחות, מסירות ורצון לנתינה. הלמידה והתמקצעות היו תוך כדי העבודה כשהמורים הבולטים הם ד"ר פליגלמן ואחריו ד"ר זוסמן והאחות הראשית אנאליז. מלכתחילה הושם דגש רב על תעסוקה והתפתחו במקום: מתפרה, אריגה, גן ירק, שפניה, חנות למכירת עבודות היד. המטופלות גם היו שותפות לעבודות אחזקת המקום כניקיון ובישול. גישת הצוות הייתה שיקומית.

ב-31 באוקטובר 1957 נחנכו מבנים חדשים בבית החולים, שהוסיפו עוד 132 מיטות על ה-200 שכבר היו במקום.

עם השנים הפך המקום לבית חולים מודרני המטפל במגוון מחלות נפשיות ובמצבים פעילים וממושכים. התפתחו מחלקות סגורות, פתוחות ושיקומיות, והתפתח המערך של מרפאות לבריאות הנפש בגליל המערבי. צוות המטפלים עבר תהליך של התמקצעות, בבית החולים מכשירים סטודנטים ברפואה ובמקצועות פרה-רפואיים, וצוות בית החולים עוסק גם במחקר.

## קישורים חיצוניים
* 
* המחלקה לבריאות הנפש מזרע, בפורטל "פסיכיאטר"
* 

מזרע
קטגוריה:עכו: מבנים
המופע של אופרה וינפרי

**המופע של אופרה וינפרי** (באנגלית: **The Oprah Winfrey Show**) הייתה תוכנית אירוח אמריקנית מצליחה בהנחייתה והפקתה של אופרה וינפרי. זוהי תוכנית האירוח הנצפית ביותר בתולדות הטלוויזיה האמריקנית. מאז שידור פרק הבכורה של התוכנית ב-8 בספטמבר 1986 ועד 2011 הופקו קרוב ל-5,000 פרקים במשך 25 עונות. לתוכנית היו בין 15 עד 20 מיליון צופים מדי יום בארצות הברית בלבד, והיא משודרת ב-132 מדינות.

לתוכנית ישנה השפעה רבה על צופיה ובמיוחד על הקהל הנשי כאשר חלק מהנושאים אשר נידונו בעבר בהרחבה בתוכנית חדרו בעקבות כך לתודעה הציבור האמריקאי ולתרבות הפופ האמריקאית. בעוד שהעונות הראשונות של התוכנית עסקו לרוב בסוגיות חברתיות סנסציוניות, בהמשך הוחלט כי התוכנית תתמקד בנושאים חיוביים יותר בהם, סקירות של ספרים חדשים, ראיונות עם סלבריטאים, פינות העוסקות בשיפור עצמי וראיונות עם פילנתרופים שונים.
חלק מהראיונות של אופרה וינפרי זכו אף לסיקור נרחב בכלי התקשורת ברחבי העולם, בהם הראיון של וינפרי עם טום קרוז אשר במהלכו קרוז קיפץ על הספה כאשר הכריז על אהבתו לחברתו החדשה קייטי הולמס, הפרק בו השחקנית והמארחת אלן דג'נרס יצאה מהארון באופן פומבי לראשונה והפרק בו העניקה לכל קהל הצופים באולפן מכוניות פונטיאק מדגם G6.

לאורך השנים התוכנית ספגה ביקורת על כך שהיא משתמשת בפופולריות ובכוח הרב שיש לה באופן לא אחראי כדי לקדם מוצרים שונים אשר אינם מוצגים תמיד באופן ביקורתי, ואשר הופכים כמעט תמיד לרבי מכר בעקבות החשיפה העצומה לה זכו בתוכנית.

הפרק האחרון שודר ב-25 במאי 2011.

במשך שנתיים נייט ברקוס היה מנחה של תוכנית טלוויזיה שהייתה נחשבת לספין אוף של מופע אופרה וינפרי.

## לקריאה נוספת

## קישורים חיצוניים

* 

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תוכניות אירוח אמריקאיות
קטגוריה:זוכי אמי בשעות היום: תוכנית אירוח
קטגוריה:סדרות טלוויזיה אמריקאיות שעלו לשידור בשנת 1986
עיסאם שרף

**עיסאם עבד אל-עזיז שרף** (בערבית: **عصام عبد العزيز شرف**; נולד ב-1952) הוא פוליטיקאי ואיש אקדמיה מצרי. כיהן כראש ממשלת מצרים למשך מספר חודשים, לאחר נפילת משטרו של חוסני מובארכ.

## חייו
שרף נולד בגיזה. לאחר שרכש תואר ראשון בהנדסה אזרחית מאוניברסיטת קהיר ב-1975, נסע ללמוד באוניברסיטת פרדו, באינדיאנה שבארצות הברית, שם רכש תואר שני ב-1980, ולאחר מכן תואר דוקטור.

כיהן כשר התחבורה בין יולי 2004 לדצמבר 2005, אך פרש עקב חילוקי דעות בינו לבין ראש הממשלה אחמד נזיף, שמונה על ידי חוסני מובארכ. לאחר התפטרותו, הוא שב לאקדמיה וקיבל משרה באוניברסיטת קהיר, שם נחשב כמתנגד קולני למשטרו של מובארכ, במיוחד בהקשר לטיפול המשטר בבעיות תשתיות התחבורה הציבורית במצרים. ב-3 במרץ 2011 התבקש על ידי המועצה העליונה של הכוחות המזוינים במצרים (שקיבלה את הסמכות למשול זמנית מידי מובארכ עם התפטרותו בעקבות ההפיכה במצרים) להרכיב ממשלה, וזאת לאחר התפטרותו של אחמד שפיק, ראש הממשלה שמונה על ידי מובארכ, שהתפטר עקב לחץ המפגינים.

שרף היה פעיל ומעורב בהפגנות בכיכר תחריר, דבר שהקנה לו את אהדת המפגינים והגופים הפועלים לקידום הדמוקרטיה במצרים. אהדה זו הובילה לכך ששמו הועלה בפני המועצה הצבאית העליונה כמועמד מקובל להחלפת שפיק. בנובמבר 2011, בעקבות הפגנות מחודשות בכיכר א-תחריר, התפטר שרף מתפקידו כראש הממשלה וקרא להעברת הסמכויות במדינה למועצה הצבאית העליונה.

שרף ידוע בגישתו הקשוחה נגד נורמליזציה ביחסי ישראל–מצרים. לדעתו יש לפתור את הסכסוך הישראלי-פלסטיני לפני כל שיתוף פעולה כלכלי או מדעי עם ישראל.

## קישורים חיצוניים

* דיוקן של עיסאם שאראף בעיתון המצרי אל-אהראם 

קטגוריה:האביב הערבי: אישים
קטגוריה:ראשי ממשלת מצרים
קטגוריה:שרי התחבורה של מצרים
קטגוריה:בוגרי אוניברסיטת קהיר
קטגוריה:בוגרי אוניברסיטת פרדו
קטגוריה:מצרים שנולדו ב-1952
רכוש פרטי

שמאל|ממוזער|250px|שלט אזהרה מפני כניסה לשטח שהוא רכוש פרטי
**רכוש פרטי** הוא כינוי כולל לזכויותיו של אדם או חברה כלשהם להשיג, לרכוש, לשלוט, לנהל, למכור, ולהחליף כל סוג של קניין דוגמת קרקע, הון, ומוצרי צריכה וחפצים שונים.

המונח רכוש פרטי מתייחס לרכוש שהגיע לחזקתו של בעליו כדין ולא באמצעות ביצוע פעולה אלימה או מהלך של הונאה או בכל דרך בלתי לגיטימית אחרת. רכוש שהושג בדרך של הטעייה או כפייה מסוג כלשהו לא יחשב כרכושו הפרטי של המחזיק. בדרך כלל הכוונה היא למשאבים אשר אותו אדם היה הראשון להפיק מן הטבע, או שקיבל אותם בירושה או במסירה בלתי מאולצת אחרת (כגון מתנה).

רכוש פרטי נבדל מרכוש ציבורי אשר מתייחס לנכסים הנמצאים בבעלות של מדינה, ממשלה, רשות מקומית וכל גוף אחר אשר אינו פרטי.

השימוש במונח רכוש פרטי התפתח במהלך המאה ה-18 כפועל יוצא של המהפכה התעשייתית אשר יצרה מעמד חדש של אנשים פרטיים אשר הפכו לבעלי שליטה על גורמי יצור וקרקע.

## רכוש פרטי ואמצעי יצור

על פי התאוריה הכלכלית-פוליטית, קיימת הבחנה בין רכוש פרטי כגון מוצר צריכה כלשהו, לבין רכוש פרטי שהוא הון המשמש כאמצעי יצור.

הראשון משמעותו היא כי בעל הרכוש יכול למנוע מאחרים להשתמש או לקבל חזקה או שליטה ברכושו ללא הסכמתו. לעומת זאת השליטה ברכוש שהוא אמצעי יצור מתייחס לשליטתם של בודדים בכלים המאפשרים להם להגדיל את רכושם הפרטי כתוצאה מעבודתם של אחרים.

## ההשקפה הליברלית

תומכי ההשקפה הכלכלית הליברלית המכונים לעיתים גם קפיטליסטים, רואים ברכוש הפרטי אבן יסוד בבנייתה של חברה בריאה המתנהלת בתהליך של צמיחה והתפתחות. כך למשל על פי השקפה זו, הבעלות הפרטית על קרקע, דוחפת את בעליה לפעול לפיתוח שלה, אשר תוצאתו תהיה שיפור הרווחה לכלל הציבור כתוצר של השימושים בקרקע המפותחת ובתוספת המס שיגבה מן הבעלים בגין הפיתוח לטובת אוצר המדינה. עם זאת, העלאת ערכה של הקרקע פועלת לטובת בעליה אשר סך הערך של רכושו הפרטי עולה.

המצדדים בזכויות האדם להחזקה של רכוש פרטי, טוענים עוד כי עצם ההחזקה של רכוש פרטי מעניקה לבעליה תחושה של יציבות כלכלית וחברתית, ולכן בעלי רכוש פרטי יפעלו להקפדה על אכיפת חוק ושמירה על ביטחון רכושם על מנת לשמר את הסדר הקיים המעניק להם את תחושת הביטחון. בעלי רכוש פרטי שואפים לצימצום תופעת השחיתות הציבורית בקרב בעלי התפקידים השונים בממשל שכן שחיתות ציבורית מהווה איום על רכושם וערכו.

## ההשקפה הסוציאליסטית

בעלי ההשקפה הכלכלית מן האסכולה הסוציאליסטית טוענים כי החזקה ושליטה על רכוש בידי אנשים פרטיים מצמצמת את פוטנציאל הצמיחה היצרני של הכלכלה.

לטענתם, החזקה של רכוש פרטי היא בעייתית מכיוון שהיא יוצרת בהכרח תהליך שבו ההון והעושר מתרכזים בידי קבוצה מצומצמת של אנשים, אשר ככל שכמות הרכוש הפרטי המצויה בידיהם גדלה, כך הם מאבדים עניין בהמשך הפיתוח הכלכלי לטובת רווחת שאר החברה ומתרכזים בפעילות להגנה ושמירה על הרכוש שצברו לעצמם.

בעלי השקפת עולם כלכלית מרקסיסטית מגדירים את צבירת הרכוש הפרטי כ"זכותם של מספר מצומצם של בעלי הון למנוע מאחרים את ההחזקה ברכוש פרטי משלהם". בעלי השקפת עולם מרקסיסטית טוענים כי הצורה הקיצונית של החזקה ברכוש פרטי היא יצירת מערכת יחסים חברתית של עובד בשכר חסר רכוש מול בעל הון.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תאוריות כלכליות
קטגוריה:ליברליזם
Hit 'Em Up

"**Hit 'Em Up**" הוא דיס של הראפר טופאק שאקור ולהקתו אאוטלוז. השיר יצא כסינגל בתאריך 4 ביוני 1996 בתור בי-סייד לשיר "How Do U Want It" מהאלבום "All Eyez on Me".

מילות השיר מכילות עלבונות אכזריים למספר ראפרים באזור החוף המזרחי ביניהם שון קומבס, ליל קים ובראשם חברו לשעבר של טופאק ואויבו ביגי סמולס.
השיר הופק על ידי חברו של טופאק-ג'וני "J" ודגימות הבייסליין הובאו מהשיר "Paid In Full" של ראקים ואריק בי.

השיר שיחק תפקיד משמעותי בהחרפת היחסים בין הראפרים בחוף המזרחי לאלו שבחוף המערבי. עם הפצת השיר גידפו ראפרי החוף המזרחי את טופאק וחבריו בשירי נאצה משלהם. המחלוקת המרכזית סביב השיר נובעת מכך שטופאק נרצח חודשים בודדים לאחר הפצתו.

השיר צבר למעלה מ-700 מיליון השמעות בספוטיפיי.

## קישורים חיצוניים

קטגוריה:שירי טופאק שאקור
קטגוריה:שירים באנגלית
קטגוריה:שירי דיס
קטגוריה:שירי היפ הופ אמריקאיים
צימוד (תוכנה)

בהנדסת תוכנה, **מדד צימוד** (באנגלית: **Coupling**) מייצג את רמת התלות בין מודולים שונים באותה מערכת. מונח זה הומצא על ידי מהנדס תוכנה אמריקאי בשם לארי קונסטנטין, כחלק משיטה אשר פיתח להערכת איכות של תוכנה. מונח נוסף אשר הומצא במסגרת שיטה זו הוא מדד הלכידות (Cohesion), המתייחס לחוזק הקשר הפונקציונלי בין פעולות שונות תחת אותו מודול. רמת לכידות גבוהה, במקרים רבים, היא סימן לרמת צימוד נמוכה ולהפך.

בהערכת איכותו של קוד תוכנה, יועדף קוד בעל צמידות נמוכה, המהווה סימן לכך שהקוד תוכנן כהלכה ובנוי היטב. על מנת להשיג צמידות נמוכה, יש לתכנן כל מודול כיחידה עצמאית ככל הניתן, אשר תלויה כמה שפחות במודולים נוספים במערכת. במצב זה, במידה שיידרשו שינויים בקוד, אלו יבוצעו ביתר קלות כיוון ששינוי במודול מסוים לא יאלץ שינויים בכל המערכת.

שילוב של צמידות נמוכה ולכידות גבוהה הוא סימן לכך שהקוד בעל יכולת תחזוקה גבוהה, מצביע על חוסן, אמינות, יכולת שימוש מחדש ויכולת הבנה גבוהה של הקוד.

## ראו גם
* לכידות
* תכנות מונחה עצמים
* הנדסת תוכנה

## קישורים חיצוניים
* צימוד, במערכת אית"ן
* מדריך על צימוד באנגלית- "The Pragmatic Bookshelf"
* אתר הבית של לארי קונסטנטין

קטגוריה:הנדסת תוכנה
קטגוריה:עקרונות בתכנות
1813 בארצות הברית

**[[1813]] ב[[ארצות הברית]]** הייתה השנה בה חגגה ארצות הברית 37 שנה מיום היווסדה.

## הנהגה
* הנשיא: ג'יימס מדיסון (המפלגה הדמוקרטית-רפובליקנית)
* סגן הנשיא: התפקיד לא היה מאויש עד 4 במרץ, אלברידג' גרי (המפלגה הדמוקרטית-רפובליקנית)

## אירועים בולטים

[שמאל|ממוזער|250px|10 בספטמבר: [הקרב על אגם אירי]]
* 18-23 בינואר - מלחמת 1812 - הקרב על פרנצ'טאון: ב-18 בינואר 1813 הכוחות האמריקאים החלו מתקפה אשר מטרתה הייתה להתקדם בהמשך צפונה על מנת לכבוש מחדש את העיר דטרויט. למרות ההצלחה הראשונית של הכוחות האמריקאים, ב-22 בינואר כוחות משולבים בריטים ואינדיאנים ערכו מתקפת פתע אשר במהלכה נהרגו 397 אמריקאים, בעוד שמאות נלקחו בשבי. עשרות אמריקאים נוספים נהרגו בטבח שבוצע למחרת על ידי האינדיאנים.
* 22 בפברואר – מלחמת 1812 - הקרב על אוגדנסבורג
* 4 במרץ – ג'יימס מדיסון הושבע לקדנציה השנייה שלו כנשיא ארצות הברית.
* 27 באפריל – מלחמת 1812: קרב יורק: הכוחות האמריקאים פושטים ומחריבים את העיר יורק שבאונטריו (האזור בקנדה בו נמצאת כיום טורונטו).
* 28 באפריל – 9 במאי - מלחמת 1812 - המצור על מוצב פורט מייגס: כוחות בריטים בתמיכת כוחות אינדיאנים ניסו לכבוש את המוצב האמריקאי פורט מייגס שבמערב אוהיו על מנת למנוע מתקפה אמריקאית בעתיד על דטרויט אותה הבריטים כבשו בשנה הקודמת. האמריקאים ספגו אבדות כבדות במהלך הקרב (160 הרוגים, 190 פצועים ו-530 חיילים שנלקחו בשבי) אך הבריטים לא הצליחו לכבוש את המוצב ונאלצו לבסוף להסיר את המצור.
* 27 במאי – מלחמת 1812: הכוחות האמריקאים כובשים את המוצב הצבאי הבריטי פורט ג'ורג'.
* 28-29 במאי - מלחמת 1812 - הקרב השני על סאקטס הארבור: כוחות בריטים ניסו לכבוש את העיירה האמריקאית סאקטס הארבור בה הייתה המספנה האמריקאית הגדולה ביותר בימת אונטריו. הקרב הסתיים כאשר כוחות צבא וכוחות מיליציה אמריקאים הצליחו להדוף את הכוחות הבריטים. במהלך הקרב נהרגו ונפצעו 153 חיילים אמריקאים ובסופו נלקחו בשבי 154 חיילים אמריקאים.
* 7 בספטמבר – הכינוי "הדוד סם" (כינוי לארצות הברית) נולד בעיתון הניו יורקי Troy.
* 10 בספטמבר – מלחמת 1812 - הקרב על אגם אירי: יחידה אמריקאית תחת פיקודו של אוליבר האזארד פרי מביסה יחידה בריטית ומצליחה ללכוד שש אוניות בריטיות.
* 19 בדצמבר – מלחמת 1812: במהלך מתקפת פתע הכוחות הבריטים כובשים את המוצב האמריקאי פורט ניאגרה, מוצב אמריקאי בעל חשיבות אסטרטגית הממוקם ליד שפך נהר הניאגרה. במהלך הקרב נהרגו בין 65 ל-80 חיילים אמריקאים ובסופו נלקחו בשבי 344 חיילים אמריקאים.
* 30 בדצמבר – מלחמת 1812: הקרב על באפלו: הכוחות הבריטים מעלים באש את העיר באפלו.

## נולדו

* 21 בינואר – ג'ון פרימונט, פוליטיקאי, חייל וחוקר אמריקאי, והמועמד הראשון לנשיאות ארצות הברית מטעם המפלגה הרפובליקנית. (נפטר ב-1890)
* 23 באפריל – סטיבן דאגלס, סנאטור אמריקאי, מועמד המפלגה הדמוקרטית בבחירות לנשיאות ארצות הברית ב-1860 (מול אברהם לינקולן) (נפטר ב-1861)
* 13 בספטמבר – ג'ון סדג'וויק, קצין בצבא ארצות הברית ולאחר מכן גנרל בצבא האיחוד במהלך מלחמת האזרחים האמריקאית. (נפטר ב-1864)

## נפטרו

* 12 בספטמבר – אדמונד רנדולף, מדינאי אמריקאי (נולד ב-1753)

## קישורים חיצוניים

*
1812 בארצות הברית

**[[1812]] ב[[ארצות הברית]]** הייתה השנה בה חגגה ארצות הברית 36 שנה מיום היווסדה.

## הנהגה
* הנשיא: ג'יימס מדיסון (המפלגה הדמוקרטית-רפובליקנית)
* סגן הנשיא: ג'ורג' קלינטון (המפלגה הדמוקרטית-רפובליקנית) עד 20 באפריל, התפקיד לא היה מאויש מ-20 באפריל

## אירועים בולטים
* 4 באפריל – נשיא ארצות הברית ג'יימס מדיסון מטיל חרם כלכלי באורך 90 יום על הממלכה המאוחדת.
* 20 באפריל – סגן הנשיא ג'ורג' קלינטון נפטר.
* 30 באפריל – לואיזיאנה מצטרפת לארצות הברית בתור המדינה ה-18
* 18 ביוני – פורצת מלחמת 1812 בין ארצות הברית  לבריטניה 
* 12 ביולי – הכוחות האמריקאים פולשים לקנדה
* 5 באוגוסט – מלחמת 1812 - הקרב על בראונסטאון: קרב אשר התרחש בקרבת הכפר האינדיאני בראונסטאון אשר בטריטוריית מישיגן. במהלך הקרב הכוחות האינדיאנים הרגו 18 חיילים אמריקנים ופצעו 12.
* 9 באוגוסט – מלחמת 1812 - הקרב על מאגוואגה: קרב אשר התרחש בקרבת הכפר האינדיאני מאגוואגה אשר בטריטוריית מישיגן בין כוחות משולבים של לוחמים אינדיאנים, קנדים ובריטים אשר נלחמו בכוחות האמריקנים.
* 15 באוגוסט – מלחמת 1812 - טבח מוצב פורט דירבורן: הגנרל האמריקאי ויליאם האל הורה על פינוי המוצב פורט דירבורן שבטריטוריית אילינוי. 148 חיילים, נשים וילדים נסוגו מהמוצב ופנו לעבר מוצב פורט וויין שבטריטוריית אינדיאנה. קבוצת לוחמים אינדיאנים משבט הפוטאווטומי, אשר היו בעלי בריתם של הבריטים, הכינו מארב לחיילי המוצב אשר במהלכו רצחו 86 אמריקנים ולכדו בשבי 62 אנשים אשר את חלקם הם מכרו כעבדים וחלקם העבירו לשבי בריטי. המוצב נשרף כליל על ידי הלוחמים האינדיאנים והאזור נותר ללא נוכחות אמריקנית עד תום מלחמת 1812.
* 15-16 באוגוסט - מלחמת 1812: המצור על דטרויט: הכוחות האמריקנים בפיקודו של הגנרל ויליאם האל, אשר היו בנחיתות מספרית, נכנעים ללא התנגדות לכוחות הבריטים והאינדיאנים אשר כובשים את העיר דטרויט שבטריטוריית מישיגן.
* 4-15 בספטמבר - מלחמת 1812: המצור על מוצב פורט האריסון: מתקפת פתע של לוחמים אינדיאנים על המוצב האמריקני פורט האריסון שבטריטוריית אינדיאנה. קפטן זאכרי טיילור הנהיג קומץ של חיילים ואזרחים אשר הצליחו להדוף את המתקפה.
* 5-12 בספטמבר - מלחמת 1812: המצור על מוצב פורט וויין
* 13 באוקטובר – מלחמת 1812: הקרב על קווינסטון הייטס
* 5 בנובמבר – הבחירות לנשיאות ארצות הברית 1812: ג'יימס מדיסון מנצח בבחירות לנשיאות ארצות הברית.
* 17-18 בדצמבר - מלחמת 1812 - הקרב על המיסיסינוואה: קרב אשר במהלכו תקפו הכוחות האמריקנים את הכפרים האינדיאנים לאורך נהר המיסיסינוואה שבטריטוריית אינדיאנה כפעולת תגמול על מתקפות האינדיאנים על מוצב פורט וויין ועל מוצב האריסון. 


File:Map of USA LA.svg|30 באפריל: לואיזיאנה מצטרפת לארצות הברית בתור המדינה ה-18
File:Zachary Taylor - Fort Harrison.jpg|4-15 בספטמבר: המצור על מוצב פורט האריסון
File:Defense Henry Hering.jpg|15 באוקטובר: טבח מוצב פורט דירבורן
File:Push on, brave York volunteers.jpg|13 באוקטובר: הקרב על קווינסטון הייטס
File:ElectoralCollege1812.svg|5 בנובמבר: הבחירות לנשיאות ארצות הברית 1812: ג'יימס מדיסון מנצח בבחירות לנשיאות ארצות הברית.


## נולדו

* 20 באפריל – צ'ארלס לואיס טיפאני, המייסד של חברת התכשיטים טיפאני. (נולד ב-1902)

## נפטרו

* 20 באפריל – ג'ורג' קלינטון, סגן הנשיא הרביעי של ארצות הברית (נולד ב-1739)

## קישורים חיצוניים

*
מומוק

שמאל|ממוזער|250px|המוזיאון
**מוּמוֹק** (**MUMOK** – ראשי תיבות בגרמנית: **Museum Moderner Kunst**, מוזיאון לאמנות מודרנית) הוא מוזיאון לאמנות מודרנית ברובע המוזיאונים בווינה שבאוסטריה.

במוזיאון אוסף של כ-7,000 יצירות אמנות מודרנית, ואמנות עכשווית, בהן יצירות של רוי ליכטנשטיין, ג'ספר ג'ונס, יוזף בויס, פבלו פיקאסו, ואנדי וורהול.

בשנת 1981 נתרמו למוזיאון 230 יצירות על ידי התעשיין הגרמני פטר לודוויג.

במוזיאון מוצגות תדיר תערוכות מיוחדות בסגנון ה-Viennese Actionism.

## קישורים חיצוניים

* 

* אתר הבית של המוזיאון

קטגוריה:וינה: מוזיאונים לאמנות
קטגוריה:מוזיאונים לאמנות מודרנית
סקיילר גריי

**הולי ברוק הפרמן** (באנגלית: **Holly Brook Hafermann**; נולדה ב-23 בפברואר 1986), הידועה יותר בשמות הבמה שלה **סקיילר גריי** (**Skylar Grey**) ובעבר כ**הולי ברוק** (**Holly Brook**), היא זמרת, מוזיקאית, פזמונאית ומפיקה אמריקאית.

## קריירה
הסינגל הראשון שבו השתתפה הפרמן היה השיר "Where'd You Go" של פורט מינור שיצא באפריל 2006. באותה תקופה כונתה "הולי ברוק". חודשיים מאוחר יותר, ביוני 2006, הוציאה גריי את אלבום הבכורה שלה "Like Blood Like Honey", ממנו יצאו שני סינגלים.

ב-2010 הוציאה הפרמן מיני אלבום בשם "O'Dark:Thirty EP". באותה שנה השתתפה בכתיבת "Love the Way You Lie" ו-"(Love the Way You Lie (Part II" של אמינם וריהאנה, עליו הייתה מועמדת לפרס גראמי בקטגוריית "שיר השנה". ב-2010 כתבה וביצעה את השיר "Coming Home" יחד עם שון קומבס, וכתבה את השיר "Castle Walls" של T.I. וכריסטינה אגילרה. עוד באותה שנה ביצעה בסרט "טינקרבל והסוד הקסום" את השיר "How to Believe".

ב-2011 השתתפה הפרמן בביצוע השיר "I Need a Doctor" יחד עם ד"ר דרה ואמינם, ובשיר "Words I Never Said" יחד עם לופה פיאסקו.

ב-2013 יצא לאור אלבומה "Don't Look Down", כשבע שנים לאחר אלבום האולפן הקודם שלה. הסינגל הראשון מן האלבום, "C'mon Let Me Ride", כולל שיתוף פעולה עם אמינם שעזר לה בשיווק האלבום ואף בההפקת מספר שירים. הסינגל השני נקרא בשם "Final Warning", ובקליפ שלו מככבת השחקנית הישראלית אלונה טל.

ב-2014 התארחה בשיר "Rise" של המפיק המוזיקלי דייוויד גטה, מתוך האלבום "Listen".

## דיסקוגרפיה
### אלבומי אולפן
* 2006: *[[Like Blood Like Honey]]*
* 2013: *[[Don't Look Down]]*
* 2016: *[[Natural Causes]]*
* 2021: *Partly Cloudy with a Chance of Tears*
* 2022: *Skylar Grey*

### מיני-אלבומים
* 2005: *Holly Brook EP*
* 2005: *Sony CONNECT Sets*
* 2010: *O'Dark:Thirty EP*
* 2012: *[[The Buried Sessions of Skylar Grey]]*
* 2013: *iTunes Session*
* 2019: *[[Angel with Tattoos]]*
* 2020: *Make It Through The Day*

## פילמוגרפיה
### סרטים

### טלוויזיה

### אינטרנט

## קישורים חיצוניים

* 

* 

*
קטגוריה:זמרות-יוצרות אמריקאיות
קטגוריה:אמנים אמריקאים הידועים בשם במה
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
המדבר הצבוע

[ממוזער|250px|המדבר הצבוע, [הפארק הלאומי פטריפייד פורסט, ושמורת הנאוואחו.]]

ה**מדבר הצבוע** (באנגלית: **Painted Desert**) הוא אזור מדברי בעל נוף בתרונות, המתפרס על שטח של 380 קילומטרים רבועים בצפון אריזונה שבארצות הברית. מדבר אריזונה משתרע מהפארק הלאומי גרנד קניון לכיוון דרום-מזרח ואל עבר הפארק הלאומי פטריפייד פורסט. המדבר הצבוע ממוקם בחלקו הדרומי, צפונית למפגש נהרות פוארקו והקולורדו הקטן. רובו של השטח מוגן ומוגדר כאזור טבע בראשיתי השייך לפארק הלאומי פטריפייד פורסט. שטח מוגן נוסף הוא המדבר הצבוע הקטן שנמצא צפונית לוינסלו. שטח נרחב מהמדבר הצבוע ממוקם בתוך שמורת הנאוואחו. הנאוואחו והעם ההופי חיו באזור לפחות 500 שנים ו-1,000 שנים, בהתאמה.

מקור שמו של המדבר ככל הנראה במתיישבים הספרדיים שנהגו לכנותו El Desierto Pintado ("המדבר הצבוע") בשל נופיו הצבעוניים.

## גאולוגיה
המדבר מורכב משכבות מרובדות של טין, אבן בוץ ופצלים מהטריאס. שכבות סלע אלה מכילות שפע תרכובות ברזל ומגנזיום אשר מספקות את הפיגמנטים של הצבעים השונים באזור. גיר אגמי דק ועמיד ושכבות של זרמי לבה מחפים את הבסיס. שכבות רבות של אפר געשי מספקות את הסיליקה לעצים המאובנים באזור. סחיפת שכבות אלה הביאה להיווצרות הטופוגרפית של הבתרונות.

בחלקים הדרומיים של המדבר ישנם שרידי יער מחטני מתקופת הטריאס - מאובנים בני מיליוני שנים. רוח, מים וסחיפה ממשיכים לשנות את פני הנוף על ידי העברת המשקע וחשיפת שכבות עתיקות. ישנם מאובנים של צמחים ובעלי חיים פרהיסטוריים שנמצאו באזור, וזאת בנוסף לעקבות של דינוזאורים ועדות להתיישבות מוקדמת של האדם.

## נגישות
מרבית האזור נגיש רק באופן רגלי או בדרכים לא סלולות. הערים קמרון וטובה סיטי, שנמצאות בתוך שמורת הנוואחו הן שני היישובים הגדולים באזור.

## גלריה

קובץ:Painted Desert 2 700px.jpg|הפסים האדומים - אפורים הם נוף גאולוגי טיפוסי במדבר הצבוע.
קובץ:Painteddesert2.JPG|המדבר הצבוע עם בולי עץ מאובנים.
קובץ:Painteddesert.JPG|המדבר הצבוע ברקע הפארק הלאומי פטריפייד פורסט.
קובץ:Painteddesert1.JPG|המדבר הצבוע, אריזונה.

לא ממוסגר|1087px|מרכז

## קישורים חיצוניים
 
* 

* Regional map for Navajo Lands
* Regional Map and Visitor Information for Hopi Lands
* National Park Services Website - Petrified Forest National Park
* National Park Services Website - Early Naming
* Geology of the region


קטגוריה:אריזונה: גאוגרפיה
צבוע
AVI

**Audio Video Interleave** (גם **Audio Video Interleaved**), הידוע בראשי התיבות **AVI**, הוא פורמט מכל למולטימדיה שהוצג על ידי מיקרוסופט בנובמבר 1992 כחלק מטכנולוגית וידאו לחלונות.

קובצי AVI יכולים להכיל וידאו ושמע בקובץ מכל המאפשר השמעת השמע עם וידאו סינכרונית. כמו פורמט DVD וידאו, קובצי AVI מאפשרים תמיכה בזרמים מרובים של אודיו וידאו, אם כי תכונות אלו משמשות לעיתים רחוקות. קובצי AVI משתמשים גם בתבנית סיומות שפותחה על ידי Matrox קבוצת OpenDML בפברואר 1996. קבצים אלו נתמכים על ידי מיקרוסופט, והם נקראים באופן לא רשמי avi 2.0.

**DV AVI** הוא סוג קובץ AVI שבו הווידאו מכווץ בהתאם לתקן DV. קיימים ל-DV AVI שני תת-סוגים: סוג 1 הריבוב המקורי של האודיו-וידאו נשמר תחת חלק הווידאו ב-AVI, ואילו בסוג 2 האודיו נשמר כזרם נוסף בקובץ.

## פורמט
פורמט AVI הוא נגזרת של פורמט Resource Interchange Format המחלק קובץ לבלוקים. נתוני מסגרת על המולטימדיה נשמרים במקטע INFO וניתן לשלב ב-AVI מידע Extensible Metadata Platform. כנגזרת של RIF, ניתן לשלב מקטעים נוספים של מידע המזוהים באמצעות קוד בן 4 תווים, ותוכנות שלא תומכות בקוד מסוים יכולות לדלג עליו.

## קישורים חיצוניים
* מסמכי הפורמט
*John P. McGowan's AVI Overview
*Microsoft's pages on the AVI file format
*Type 1 and 2 DV AVI files

קטגוריה:מיקרוסופט
קטגוריה:פורמטים דיגיטליים
Do for Love

**Do for Love** הוא הסינגל השני של הראפר טופאק שאקור שיצא לאחר מותו.

השיר יצא בתור הסינגל הראשון של שאקור מתוך האלבום השני לאחר מותו , בתאריך 24 באוקטובר 1997,לאחר מותו.
דגימות הקול נלקחו מהשיר **What You Won't Do for Love** של בובי קולדוול.
השיר דורג במקום ה-21 במצעד הבילבורד הוט 100 בארצות הברית ובמקום ה-12 במצעד הסינגלים הבריטי. בקליפ של השיר מוצג טופאק כדמות אנימציה. *Do for Love* הגיע למקום ה-89 במצעד הסינגלים השנתי של בילבורד בארצות הברית.

## היסטוריית מצעדים

## נתוני מכירות

## קישורים חיצוניים

קטגוריה:שירי טופאק שאקור
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:וידאו קליפים מונפשים
קטגוריה:שירי היפ הופ אמריקאיים
קטגוריה:שירי פאנק (Funk) אמריקאיים
לואי-לוסיאן קלוץ

**לואי-לוסְיָאן קְלוֹץ** (בצרפתית: **Louis-Lucien Klotz**; 11 בינואר 1868 – 15 ביוני 1930) היה עיתונאי ופוליטיקאי צרפתי יהודי. שימש מספר פעמים בתפקיד שר בממשלות  צרפת. הטביע את חותמו עת שימש בתפקיד שר האוצר בשלביה האחרונים של מלחמת העולם הראשונה ובתקופה שלאחר המלחמה.

## ביוגרפיה
### שנותיו המוקדמות
לואי-לוסיאן קלוץ נולד בשנת 1868 בפריז למשפחה יהודית ממוצא אלזסי. בצעירותו למד משפטים, הוסמך כעורך דין, והחל לעסוק במקצוע זה במקביל לפעילויותיו הציבוריות.

בגיל 20 הוא הוציא את העיתון המאויר *Vie Franco-Russe* ("וי פרנקו-רוס", "חיים צרפתיים-רוסיים"), שנועד להגביר את תמיכת הציבור כלפי הברית הצרפתית-רוסית. בשנת 1892 הפך לעורך של *Voltaire* ("וולטר"), ופעל באמצעותו כנגד מה שנחשב בעיניו כמדיניותו הריאקציונית של ראש הממשלה ז'יל פרי  (Ferry). ב-1895 ייסד את העיתון היומי בעל הקו הפטריוטי *Français Quotidien* ("פרנסה קוטידיאן", 'היומון הצרפתי'), שהקדיש עצמו לענייני הביטחון הלאומי הצרפתי. בהמשך התמזגו ה"קוטידיאן" ו"וולטר".

### קריירה פוליטית
קלוץ ניסה להיבחר לאספה הלאומית הצרפתית החל משנת 1893. לאחר שני כישלונות, עלה בידו להיבחר ב-1898 כציר סוציאליסט רדיקלי. הוא שמר על כסאו עד שנת 1925, ולרוב בלט בפעילותו הפוליטית, הן כציר, הן בתפקידים ציבוריים פיננסיים בכירים, בהנהלת המכס ובפיקוח על התקציב. בנוסף, קלוץ כיהן מספר פעמים כשר בממשלות צרפת קצרות-הימים של ימי הרפובליקה הצרפתית השלישית. בין 3 בנובמבר 1910 ל-2 במרץ 1911 כיהן כשר האוצר תחת ראש הממשלה אריסטיד בריאן בממשלתו השנייה. לאחר הפסקה קצרה, הוא כיהן שוב באותו תפקיד, ותחת אותו ראש ממשלה, זו הפעם בממשלתו השלישית, בין ה-27 ביוני 1911 ל-22 במרץ 1913. מיום זה ועד ל-8 בדצמבר כיהן כשר הפנים בממשלתו של לואי בארטו. כהונתו זו התאפיינה בהפגנות ובמחאות נרחבות כנגד חוק גיוס החובה לשלוש שנים. ב-12 בספטמבר 1917 התמנה קלוץ לשר האוצר בממשלתו השנייה של ז'ורז' קלמנסו. בתפקידו זה ניהל את המגעים לגבי פיצויי המלחמה שנתבעו מן הגרמנים. הנוסחה שטבע, ואשר אפיינה את מדיניותו הייתה: "הבּוֹש (Boche, כינוי גנאי לגרמנים) ישַלם". הוא כיהן כשר האוצר עד ל-20 בינואר 1920. כהונתו זו, בתקופה קריטית לכלכלת צרפת, הייתה לא מוצלחת, עד כדי כך שראש הממשלה קלמנסו תיאר אותו כ"יהודי היחיד באירופה שאינו יודע דבר בענייני כספים". להתאוששותה האיטית של צרפת מנזקי מלחמת העולם הראשונה היה חלק כלשהו בחולשתה היחסית בפרוץ מלחמת העולם השנייה.

### לאחר פרישתו
לאחר פרישתו מן החיים הפוליטיים היה קלוץ מעורב בכמה השקעות רבות-סיכון, שבהן איבד את כל כספו. בשנת 1929 הואשם במסירת המחאות ללא כיסוי, הורשע ונידון לשנתיים מאסר. שנה לאחר הרשעתו, ב-1930, נפטר בפריז. נושיו עיקלו את ביתו.

## לקריאה נוספת
* Alistair Horne, To Lose a Battle: France 1940. London, Macmillan, 1969.
עברית: אליסטייר הורן, כך נפלה צרפת, הוצאת מערכות, 1971

## קישורים חיצוניים

## הערות שוליים

קטגוריה:אישים הקבורים בבית הקברות פר לשז
קטגוריה:פוליטיקאים יהודים צרפתים
קטגוריה:שרי האוצר של צרפת
קטגוריה:עיתונאים צרפתים
קטגוריה:עיתונאים יהודים
קטגוריה:צרפתים שנולדו ב-1868
קטגוריה:צרפתים שנפטרו ב-1930
פרובינקיה מצרים

ממוזער|שטח מצרים באדום מתוך האימפריה הרומית
**מצרים** (בלטינית: **Aegyptus**; ביוונית קוינה: Αἴγυπτος; **איגיפטוס**) הייתה פרובינקיה רומאית למן סיפוחה ב-30 לפנה"ס עד כיבושה על ידי הערבים ב-641.

המאה השנייה לפנה"ס סימנה את ירידתם של הממלכות ההלניסטיות ועליית כוחה של הרפובליקה הרומית. התרחשות זאת לא פסחה על הממלכה התלמית שבסיסה היה במצרים. למרות שהייתה באופן מסורתי בעלת ברית של רומא הוכרחה מצרים לוותר על קירנאיקה לטובת שלטון רומא ובמשך המאות הבאות הממלכה נחלשה יותר ויותר, והפכה למעשה מדינת חסות של רומא, עד כדי כך שבאמצע המאה הראשונה לפנה"ס רומא הציבה בה חיל מצב קבוע. ברומא עצמה עלו הצעות לספח את מצרים, אולם הם נדחו בהתנגדות הסנאט.

קלאופטרה השביעית, מלכת מצרים ניסתה לחדש את כוחה של הממלכה התלמית והשתמשה לשם כך בקשריה, בחלקם קשרים רומנטיים עם המדינאים הרומאים יוליוס קיסר ומרקוס אנטוניוס. עקב כך נכנסה למעורבות במלחמות האזרחים הרומיות שהסתיימו בתבוסתו של אנטוניוס בקרב אקטיום ב-31 לפנה"ס. שנה לאחר מכן מנצח הקרב, אוקטביינוס, פלש למצרים הביס בקלות את אנטוניוס וקלאופטרה (שהתאבדה לאחר מכן) וארגן את הממלכה התלמית כפרובינקיה רומית.
אוקטביאנוס השתמש בכספים ובאוצרות העצומים שלכד לאחר כיבוש מצרים כדי לשלם לווטרנים של הלגיונות ולייצב את המצב הכלכלי ברומא, אולם לא בכך התבטאה חשיבותה האמיתית של מצרים. הרומאים השתמשו בה כאסם התבואה של איטליה ודאגו לאספקה שוטפת של תבואה מצרית לאימפריה.
בשל חשיבותה האסטרטגית של מצרים, אסר הקיסר על סנאטורים להיכנס אליה ללא אישורו המפורש, ובניגוד לפרובינקיות אחרות שבהם השלטון היה נתון להלכה בידי הסנאט, במצרים מונה נציב קיסרי שענה אך ורק לפרינקפס.

לדברי יוסף בן מתתיהו, שכתב במחצית השנייה של המאה ה-1 לספירה, לפי נתוני מס הגולגולת, אוכלוסיית מצרים מנתה בזמנו 7.5 מיליון נפש מלבד תושבי אלכסנדריה, שכפי הנראה מנו כמיליון נפש.

מהקמת הפרובינקיה ועד המאה השנייה לספירה ישבו בה הלגיון השלישי קירנאיקה והלגיון העשרים ושניים דיאוטריאנה. במאה השנייה החליף אותם הלגיון השני טריאנה שישב בה עד המאה הרביעית לספירה.

## ראו גם
* היסטוריה של מצרים העתיקה

## קישורים חיצוניים

* 
* 

## הערות שוליים

*
קטגוריה:פרובינקיות רומיות
1810 בארצות הברית

**[[1810]] ב[[ארצות הברית]]** הייתה השנה בה חגגה ארצות הברית 34 שנה מיום היווסדה.

## הנהגה
* הנשיא: ג'יימס מדיסון (המפלגה הדמוקרטית-רפובליקנית)
* סגן הנשיא: ג'ורג' קלינטון (המפלגה הדמוקרטית-רפובליקנית)

## אירועים בולטים

[שמאל|ממוזער|250px|אוגוסט: צ'יף [טקומסה יוצא מכליו כאשר ויליאם הנרי הריסון מסרב לבטל את ההסכם השני של פורט ויין.]]
* אוגוסט: במהלך מפגש בין צ'יף טקומסה (Tecumseh) לויליאם הנרי הריסון באינדיאנה, דרש טקומסה שההסכם השני של פורט ויין מ-30 בספטמבר 1809 יבוטל. כמו כן, טקומסה ציין כי במידה והריסון לא יבטל את ההסכם, הוא יכרות ברית עם הבריטים. 
* 6 באוגוסט – מפקד האוכלוסין האמריקאי לשנת 1810 קובע כי אוכלוסיית תושבי ארצות הברית מונה כ-7,239,881 בני אדם, ושמתוכם 1,191,362 היו עבדים.
* 10 באוגוסט – הטבח של יוואהו פולס (Massacre at Ywahoo Falls): המתיישבים הלבנים מבצעים טבח בנשים ובילדים של שבט הצ'ירוקי בחלקה הדרום-מזרחי של קנטקי.
* 23 בספטמבר – הרפובליקה של מערב פלורידה מכריזה על עצמאותה מספרד. 
* 27 באוקטובר – ארצות הברית מספחת את הרפובליקה של מערב פלורידה.

## נולדו

## נפטרו

## קישורים חיצוניים

*
1811 בארצות הברית

**[[1811]] ב[[ארצות הברית]]** הייתה השנה בה חגגה ארצות הברית 35 שנה מיום היווסדה.

## הנהגה
* הנשיא: ג'יימס מדיסון (המפלגה הדמוקרטית-רפובליקנית)
* סגן הנשיא: ג'ורג' קלינטון (המפלגה הדמוקרטית-רפובליקנית)

## אירועים בולטים

שמאל|ממוזער|200px|איור המתאר את קרב טיפקאנו
* 8-10 בינואר - מרד העבדים הגדול ביותר בתולדות ארצות הברית בו השתתפו מעל ל-400 עבדים, מתרחש בטריטוריית ניו אורלינס בחוף המזרחי של נהר המיסיסיפי. לאחר שהמרד סוכל הוצאו להורג 95 עבדים וראשיהם נתלו לאורך הכבישים.
* 11 באוקטובר – ה"ג'וליאנה", המעבורת הראשונה שהופעלה באמצעות קיטור, החלה לפעול בין ניו יורק להובוקן שבניו ג'רזי.
* 6 בנובמבר – קרב טיפקאנו: כוחותיו של הגנרל ויליאם הנרי הריסון מביסים את כוחות האינדיאנים בני שבט השוני (Shawnee) בהנהגתו של צ'יף טקומסה (Tecumseh) בקרב שהתרחש בטריטוריית אינדיאנה. תוצאות הקרב הביאו לקצן את שאיפות האינדיאנים לעצמאות בחבל ארץ זה, אך גם היוו את אחת העילות לפריצתה של מלחמת 1812, בה נהרג טקומסה (1813).
* 16 בדצמבר – רעידת אדמה בעוצמה של 7.3 בסולם ריכטר מתרחשת במיזורי וגורמת לנהר המיסיסיפי לזרום בכיוון ההפוך במשך זמן מה.

## נולדו

* 3 בפברואר – הוראס גרילי, מו"ל, עורך עיתון ופוליטיקאי אמריקאי (נפטר ב-1872)
* 14 ביוני – הארייט ביצ'ר סטואו, סופרת אמריקנית ידועה בשל ספרה אוהל הדוד תום (נפטרה ב-1896)

## נפטרו

## קישורים חיצוניים

*
1809 בארצות הברית

**[[1809]] ב[[ארצות הברית]]** הייתה השנה בה חגגה ארצות הברית 33 שנה מיום היווסדה.

## הנהגה
* הנשיא: תומאס ג'פרסון (המפלגה הדמוקרטית-רפובליקנית) עד 4 במרץ, ג'יימס מדיסון (המפלגה הדמוקרטית-רפובליקנית)
* סגן הנשיא: ג'ורג' קלינטון (המפלגה הדמוקרטית-רפובליקנית)

## אירועים בולטים
[שמאל|ממוזער|100px|3 בפברואר: נוצרת [טריטוריית אילינוי]]
* 3 בפברואר – נוצרת טריטוריית אילינוי.
* 11 בפברואר – רוברט פולטון רושם פטנט על ספינת הקיטור.
* 17 בפברואר – אוניברסיטת מיאמי (אוהיו) נוסדה בעיירה בה שטח האדמה דורשת תנאים מסיומים.
* 20 בפברואר – בית המשפט העליון של ארצות הברית קובע כי כוחה של הממשלה הפדרלית גדולה יותר מאשר מדינה בודדת. 
* 4 במרץ – ג'יימס מדיסון מושבע לנשיאות ארצות הברית.
* 11 באוקטובר – החוקר הנודע מריווד'ר לואיס נפטר בנסיבות מסתוריות בפונדק בטנסי.

## נולדו

* 19 בינואר – אדגר אלן פו, סופר ומשורר (נפטר ב-1849) 
* 12 בפברואר – אברהם לינקולן, נשיא ארצות הברית (נרצח ב-1865) 
* 29 באוגוסט – אוליבר ונדל הולמס האב, משורר ורופא אמריקאי (נפטר ב-1894)
* 20 בספטמבר – סטרלינג פרייס, קצין בכיר בצבא הקונפדרציה, מושל מיזורי (נפטר ב-1867)

## נפטרו

[שמאל|ממוזער|120px|[מריווד'ר לואיס]]
* 6 במרץ – תומאס היוורד הבן, שופט אמריקני ומחותמי הכרזת העצמאות של ארצות הברית (נולד ב-1746) 
* 8 ביוני – תומאס פיין, סופר, הוגה דעות ומהפכן בריטי-אמריקאי (נולד ב-1737) 
* 11 באוקטובר – מריווד'ר לואיס, איש צבא וחוקר אמריקאי שידוע בעיקר הודות למסע המחקר שערך יחד עם ויליאם קלארק (נולד ב-1774)

## קישורים חיצוניים

*
1808 בארצות הברית

**[[1808]] ב[[ארצות הברית]]** הייתה השנה בה חגגה ארצות הברית 32 שנה מיום היווסדה.

## הנהגה
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ג'ורג' קלינטון (המפלגה הדמוקרטית-רפובליקנית)

## אירועים בולטים

* 1 בינואר – מוטל איסור על יבוא עבדים לארצות הברית 
* 11 בפברואר – פחם מובער כדלק בניסוי ראשוני בפנסילבניה 
* 5 בנובמבר – הבחירות לנשיאות ארצות הברית 1808: ג'יימס מדיסון מנצח בבחירות לנשיאות ארצות הברית.


File:ElectoralCollege1808-HE.svg|5 בנובמבר: הבחירות לנשיאות ארצות הברית 1808: ג'יימס מדיסון מנצח בבחירות לנשיאות ארצות הברית.


## נולדו

* 3 ביוני – ג'פרסון דייוויס, נשיא מדינות הקונפדרציה (נפטר ב-1889) 
* 3 באוגוסט – המילטון פיש, מושל, סנאטור ומזכיר המדינה של ארצות הברית (נפטר ב-1893) 
* 29 בדצמבר – אנדרו ג'ונסון, סגן הנשיא ה-16 של ארצות הברית (1865), ונשיאה ה-17 (1869-1865) (נפטר ב-1875)

## נפטרו

* 14 בפברואר – ג'ון דיקינסון, עורך דין ופוליטיקאי אמריקאי, מושל דלאוור ופנסילבניה (נולד ב-1732) 

## קישורים חיצוניים

*
התקף תת-קליני

**התקף תת-קליני** הוא סוג של התקף שנחווה לעיתים קרובות על ידי אנשים שיש להם אפילפסיה. בהתקף כזה עקבות EEG יראו פעילות מוחית חריגה, בדרך כלל למשך קצר בו לא נראים סימנים קליניים או סימפטומים שניתן להבחין בהם. זה מתבטא, בדרך כלל, כזיז יחיד ברישום ה EEG או האטה של פעילות מוחית שאינה תואמת לרמת ההכרה או המודעות. התקפים תת-קליניים יכולים להיות שימושיים לנוירולוג כאשר הם מוצגים ב EEG בדיאגנוזה של אפילפסיה.

קטגוריה:אפילפסיה
אבימי

**אבימי** היה אמורא בדור השני לאמוראי בבל, רבו המובהק של רב חסדא, שמסר עשרות מפסקיו ואמרותיו.

## ביוגרפיה
בעקבות מעשה מסוים, אבימי שכח את מסכת מנחות, והוא בא לפני רב חסדא שלמד את אותה מסכת עצמה בבית מדרשו, ורב חסדא הזכיר לו את ששכח. הגמרא מבארת, כי אף על פי שיכול הוא היה לקרוא לרב חסדא, תלמידו המובהק, שיבוא לפניו, הוא העדיף לבוא לפני רב חסדא, ובכך לקיים את מאמר חז"ל .

## קישורים חיצוניים

*
* 

## הערות שוליים

קטגוריה:הדור השני לאמוראי בבל
רחבה דפומבדיתא

**רחבה דפומבדיתא** (נכתב גם **רחבא מפומבדיתא**) היה אמורא, בדור הרביעי לאמוראי בבל, תלמיד מובהק של רב יהודה.

## ביוגרפיה
רחבה (רב אהבה) למד בישיבת פומבדיתא בראשותו של רב יהודה שעמד באותה תקופה בראשות הישיבה. הוא נחל הצלחה רבה בלימודו, והיה מוסר את שמועותיו של רב יהודה בצורה מדויקת, עד שזכר אפילו מי מוסר השמועה - וכאשר רב יהודה היה מסתפק מי מסר את השמועה, הוא זכר את כל ספקותיו של רב יהודה מי אמר את השמועה. מסיבה זו, כאשר בתלמוד הבבלי מבקשים להדגים אדם המדייק בשמועותיו (כמו למשל רב יוסף), מדגימים זאת שדייק כרחבה דפומבדיתא.

הודות לכישרונו זה, הוא נודע לכול על שם הישיבה בה למד "רחבה דפומבדיתא".

## משפחתו
בהגיעו לפרקו, נשא את חומא, נכדתו של רב יצחק בריה דרב יהודה - בת בנו איסי, ונינתו של רב יהודה. בעקבות הנישואין עם חומא, שנתבררה לפי האמונה שלהם לאחר זמן כאישה קטלנית - אישה שמי שנושא אותה מת, הוא נפטר בצעירותו.

בניו, עיפה ואבימי, גם הם תלמידי ישיבת פומבדיתא, היה ידועים על שם חריפותם, והם נקראו בשם "חריפי דפומבדיתא".

## קישורים חיצוניים

*

## הערות שוליים

קטגוריה:הדור הרביעי לאמוראי בבל
קטגוריה:משפחת רב יהודה
קטגוריה:תלמידי רב יהודה
רב אחא בר יוסף

**רב אחא בר יוסף** היה אמורא בבלי, בדור הרביעי. היה תלמידו המובהק של רב הונא ודודו של רב נחמן בר יצחק.

הוא היה תלמידו של רב חסדא.

לטענת היימן, בעל הסדר הדורות ערבב בטעות בינו לבין רב אחא בריה דרב יוסף, אף על פי מדובר בשני אמוראים שונים שחיו בשתי תקופות שונות. חוקרים אחרים, לעומת זאת, סבורים כי מדובר באותו אמורא.

## קישורים חיצוניים
* 

## הערות שוליים

קטגוריה:הדור הרביעי לאמוראי בבל
קטגוריה:תלמידי רב חסדא
קטגוריה:תלמידי רב הונא
1807 בארצות הברית

**[[1807]] ב[[ארצות הברית]]** הייתה השנה בה חגגה ארצות הברית 31 שנה מיום היווסדה.

## הנהגה
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ג'ורג' קלינטון (המפלגה הדמוקרטית-רפובליקנית)

## אירועים בולטים

[שמאל|ממוזער|250px|17 באוגוסט: [ספינת קיטור|ספינת הקיטור "קלרמונט" של רוברט פולטון יוצאת לשייט מניו יורק לאולבני לאורך נהר הדסון. זהו שירות ספינות הקיטור המסחרי הראשון בעולם.]]
* 19 בפברואר – סגן הנשיא לשעבר ארון בר נעצר במיסיסיפי באשמת בגידה. הוא הואשם בכך שזמם להקים רפובליקה עצמאית חדשה בלואיזיאנה ומקסיקו. 
* 3 באוגוסט – סגן הנשיא לשעבר ארון בר הועמד לדין בפני בית משפט פדרלי בריצ'מונד שבוירג 'יניה באשמת בגידה.
* 17 באוגוסט – ספינת הקיטור "קלרמונט" של רוברט פולטון יוצאת לשייט מניו יורק לאולבני לאורך נהר הדסון. זהו שירות ספינות הקיטור המסחרי הראשון בעולם.
* 15 בספטמבר – סגן הנשיא לשעבר ארון בר היא זוכה מאשמה שבועיים לאחר שהוא נמצא חף מפשע.
* 22 בדצמבר – הקונגרס מעביר את חוק האמברגו אשר אסר על יצוא לבריטניה ולצרפת במטרה להגן על האינטרסים האמריקניים ולמנוע מלחמה.

## נולדו

* 19 בינואר – רוברט אדוארד לי, קצין צבא אמריקאי, מהחשובים בקציני צבא הקונפדרציה (נפטר ב-1870) 
* 27 בפברואר – הנרי וודסוורת' לונגפלו, משורר אמריקאי (נפטר ב-1882) 
* 11 באוגוסט – דייוויד רייס אטצ'יסון, עורך דין וסנאטור אמריקני ממדינת מיזורי (נפטר ב-1886)

## נפטרו

* 26 בנובמבר – אוליבר אלזוורת', ממנסחי חוקת ארצות הברית, נשיא בית המשפט העליון (נולד ב-1745)

## קישורים חיצוניים

*
בית לחם (פירושונים)

קטגוריה:שמות משפחה
קטגוריה:שמות משפחה עבריים
קטגוריה:שמות משפחה טופונימיים
1806 בארצות הברית

**[[1806]] ב[[ארצות הברית]]** הייתה השנה בה חגגה ארצות הברית 30 שנה מיום היווסדה.

## הנהגה
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ג'ורג' קלינטון (המפלגה הדמוקרטית-רפובליקנית)

## אירועים בולטים

שמאל|ממוזער|200px|המסלול של הכביש הפדרלי הראשון
* 23 במרץ – לאחר שהגיעו לחוף האוקיינוס השקט, החוקרים לואיס וקלארק החלו את המסע חזרה למזרח ארצות הברית.
* 29 במרץ – אושרה בניית הכביש הפדרלי הראשון בארצות הברית.
* 30 במאי – אנדרו ג'קסון בן ה-19 אשר יהפוך לנשיא ארצות הברית בשנת 1829, הורג אדם במהלך דו-קרב אשר במהלכו נפגע בחזהו מפגיעת כדור.
* 23 בספטמבר – מסתיים מסעה של משלחת לואיס וקלארק כשהקבוצה מגיעה חזרה לסנט לואיס

## נולדו

* 12 במרץ – ג'יין פירס,  אשתו של נשיא ארצות הברית פרנקלין פירס (נפטרה ב-1863)

## נפטרו

## קישורים חיצוניים

*
1805 בארצות הברית

**[[1805]] ב[[ארצות הברית]]** הייתה השנה בה חגגה ארצות הברית 29 שנה מיום היווסדה.

## הנהגה
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ארון בר (המפלגה הדמוקרטית-רפובליקנית) עד 4 במרץ, ג'ורג' קלינטון (המפלגה הדמוקרטית-רפובליקנית)

## אירועים בולטים

* 11 בינואר – נוצרה טריטוריית מישיגן.
* 4 במרץ – תומאס ג'פרסון הושבע לקדנציה השנייה שלו כנשיא ארצות הברית.
* 11 ביוני – שרפה מחריבה את רוב דטרויט.
* 7 בנובמבר – משלחת לואיס וקלארק מגיעה אל האוקיינוס השקט.

## נולדו

* 23 בדצמבר – ג'וזף סמית' הבן, איש דת אמריקאי, מייסד "כנסיית ישו המשיח של קדושי אחרית הימים" הידועה ככנסייה המורמונית (נרצח 1844)

## נפטרו

## קישורים חיצוניים

*
1804 בארצות הברית

**[[1804]] ב[[ארצות הברית]]** הייתה השנה בה חגגה ארצות הברית 28 שנה מיום היווסדה.

## הנהגה
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ארון בר (המפלגה הדמוקרטית-רפובליקנית)

## אירועים בולטים

* 16 בפברואר – המלחמה הברברית הראשונה: צוות הספינה "אינטרפיד" בפיקודו של לוטננט סטיבן דיקייטר מצליח לשרוף את פריגטת המפרשים "פילדלפיה" אשר עלתה על שרטון ליד נמל טריפולי.
* 10 במרץ – רכישת מדינת לואיזיאנה: נחתם טקס רשמי המסמל את העברת השליטה על מדינת לואיזיאנה מצרפת לממשלת ארצות הברית 
* 14 במאי – משלחת לואיס וקלארק יוצאת לדרכה מסנט לואיס 
* 11 ביולי – דו-קרב נערך בניו ג'רזי בין שני פוליטיקאים אמריקנים בולטים, שר האוצר לשעבר אלכסנדר המילטון וסגן הנשיא ארון בר. במהלך הדו-קרב בר יורה ופוצע את המילטון באופן אנוש. המילטון נפטר למחרת.
* 3 בדצמבר – הבחירות לנשיאות ארצות הברית 1804: הנשיא המכהן תומאס ג'פרסון מנצח בבחירות לנשיאות ארצות הברית.


File:Burning of the uss philadelphia.jpg|16 בפברואר: המלחמה הברברית הראשונה: צוות הספינה "אינטרפיד" בפיקודו של לוטננט סטיבן דיקייטר מצליח לשרוף את פריגטת המפרשים "פילדלפיה" אשר עלתה על שרטון ליד נמל טריפולי.
File:NH 65536-KN.jpg|3 באוגוסט: הרעשת טריפולי על ידי אוניות השייטת האמריקנית.
File:ElectoralCollege1804.svg|3 בדצמבר: הבחירות לנשיאות ארצות הברית 1804: תומאס ג'פרסון מנצח בבחירות לנשיאות ארצות הברית.
File:Hamilton-burr-duel.jpg|איור של הדו-קרב בין שר האוצר לשעבר אלכסנדר המילטון וסגן הנשיא ארון בר


## נולדו

* 24 ביוני – ג'ון ק. אדוארדס, פוליטיקאי אמריקאי, כיהן כחבר בבית הנבחרים של ארצות הברית וכמושל מיזורי (נפטר ב-1888)
* 4 ביולי – נתניאל הות'ורן, סופר אמריקאי (נפטר ב-1864) 
* 23 בנובמבר – פרנקלין פירס, נשיאה ה-14 של ארצות הברית (נפטר ב-1869)

## נפטרו

## קישורים חיצוניים

*
1803 בארצות הברית

**[[1803]] ב[[ארצות הברית]]** הייתה השנה בה חגגה ארצות הברית 27 שנה מיום היווסדה.

## הנהגה
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ארון בר (המפלגה הדמוקרטית-רפובליקנית)

## אירועים בולטים

* 24 בפברואר – בית המשפט העליון של ארצות הברית פוסק בפרשת מרבורי נגד מדיסון הקובע את עקרון הביקורת השיפוטית על חוקי הקונגרס 
* 1 במרץ – אוהיו מתקבלת כמדינה ה-17 של ארצות הברית 
* 30 באפריל – רכישת לואיזיאנה - ארצות הברית חותמת על חוזה עם צרפת לקניית הטריטוריה הצרפתית, שהייתה שווה לגודלה של ארצות הברית בזמנו 
* 20 באוקטובר – הסנאט האמריקני מאשר את רכישת לואיזיאנה 
* 20 בדצמבר – ניו אורלינס עוברת לידי ארצות הברית כחלק מרכישת לואיזיאנה


File:Map of USA OH.svg|1 במרץ: אוהיו מצטרפת לארצות הברית בתור המדינה ה-17
File:LouisianaPurchase.png|30 באפריל: רכישת לואיזיאנה


## נולדו

* 25 במאי – ראלף וולדו אמרסון, פובליציסט ופילוסוף אמריקני (נפטר ב-1882) 

## נפטרו

* 24 ביוני – מתיו תורנטון, מחותמי הכרזת העצמאות האמריקנית כנציג ניו המפשייר (נולד ב-1714) 
* 30 בדצמבר – פרנסיס לואיס, מחותמי הכרזת העצמאות של ארצות הברית (נולד ב-1713)

## קישורים חיצוניים

*
1802 בארצות הברית

**[[1802]] ב[[ארצות הברית]]** הייתה השנה בה חגגה ארצות הברית 26 שנה מיום היווסדה.

## הנהגה
* הנשיא: תומאס ג'פרסון (המפלגה הדמוקרטית-רפובליקנית)
* סגן הנשיא: ארון בר (המפלגה הדמוקרטית-רפובליקנית)

## אירועים בולטים

* 16 במרץ – נוסדת האקדמיה הצבאית וסט פוינט 
* 10 בנובמבר – ייסוד בית הכנסת "רודף שלום" בפילדלפיה, פנסילבניה. היה זה בית הכנסת האשכנזי הראשון ביבשת אמריקה.

## נולדו

* 11 בפברואר – לידיה מריה צ'יילד, סופרת ופעילה לביטול העבדות (נפטרה ב-1880)
* 4 באפריל – דורותיאה דיקס, פעילה חברתית שפעלה עבור הלוקים בנפשם (נפטרה ב-1887)
* 1 ביולי – גדעון וולס, מזכיר הצי של ארצות הברית במלחמת האזרחים (נפטר ב-1878)

## נפטרו

* 22 במאי – מרתה וושינגטון, אשתו של נשיא ארצות הברית הראשון ג'ורג' וושינגטון (נולדה ב-1731)

## קישורים חיצוניים

*
פרכוס חלקי פשוט

**פרכוס חלקי פשוט** (Simple Partial Seizure). הוא סוג פרכוס המשפיע רק על אזור קטן של המוח, לעיתים קרובות על האונות הרקתיות או על ההיפוקמפוס. אנשים שיש להם פרכוסים פשוטים חלקיים לא מאבדים את ההכרה
פרכוסים חלקיים פשוטים הם, לעיתים קרובות, מבשרים של פרכוסים גדולים יותר, כאשר הפעילות החשמלית החריגה מתפשטת לאזור גדול יותר (או לכל המוח) וגורמת על ידי כך לפרכוס חלקי מורכב או לפרכוס טוני-קלוני. במקרה כזה הם ידועים, לעיתים קרובות, כאאורה.

## איך הם מתבטאים

פרכוסים חלקיים פשוטים הם חוויות מאוד סובייקטיביות והסימפטומים של פרכוס חלקי פשוט משתנים במידה רבה מאוד מאדם לאדם. הסיבה לכך היא המיקום השונה במוח בו נמצא מקור ההתקף. פרכוס חלקי פשוט יכול לחלוף מבלי שאחרים יבחינו בו או שייפטר על ידי הסובל כמשהו מוזר שקרה לו. פרכוסים חלקיים פשוטים מתחילים, בדרך כלל, בפתאומיות והם מאוד קצרים. נדיר שהם יהיו מבודדים משום שבדרך כלל הם יובילו לצורות אחרות של פרכוסים חלקיים.
בזמן ערות הסימפטומים האופייניים להתקפים מוקדיים שוטים הם:
* ההכרה נשמרת.
*רגשות פתאומיים ובלתי מוסברים של פחד, כעס, עצבות, אושר או בחילה.
* התנסות ברגשות או בתחושות לא רגילים.
*תחושה שונה של חושי השמיעה, ריח, טעם, ראייה או המישוש (אשליה חושית או הזיה) או תחושה כאילו הסביבה אינה אמיתית או ניתוק מן הסביבה.
* תחושה של הפרעה מרחבית – חפצים קרובים נראים כאילו הם רחוקים.
* דז'ה וו (קירבה) או ז'אמה וו - jamais vu (זרות)
* דיבור בכבדות או חוסר יכולת לדבר בכלל.
* בדרך כלל זוכרים את האירוע לפרטיו.

כאשר הפרכוס מתרחש בשינה האדם יהיה, לעיתים קרובות, חצי ער ויפעל מתוך חלום בזמן שהוא מעורב עם הסביבה כרגיל. חפצים ואנשים יופיעו כרגיל או מעוותים במידה קטנה, כשהוא יכול לתקשר אתם במובן אחר באופן רגיל. עם זאת, משום שהאדם פועל במצב דמוי שינה הוא יטמיע כל הזיה או אשליה לתוך התקשורת כשהוא מדבר לאדם הקיים רק בהזיה שלו או מדבר על אירועים או מחשבות הנוגעים לחלום או להזיה אחרת.
בזמן השינה כוללים הסימפטומים:
* התחלה, בדרך כלל בשנת רע"מ.
* מצב דמוי חלום.
*הכרה מלאה.
*הזיות או אשליות.
*התנהגות או חזיונות אופייניים לחלום.
*אפשרות להיות מעורב עם הסביבה ואנשים אחרים כמו בהכרה מלאה, אם כי ההתנהגות היא, לעיתים, חריגה, לא יציבה או לא מצליחה להיות עקבית.
*שכחה מלאה או הטמעת הזיכרון כאילו היה זה חלום אמיתי בזמן שחוזרים להכרה מלאה.
למרות שיכולות להיות הזיות בזמן התקף מוקדי פשוט הן שונות מהסימפטומים הפסיכוטיים בכך שהאדם מודע בדרך כלל לכך שההזיות אינן אמיתיות.

## לקריאה נוספת
* יצחק שילר, **[[אפילפסיה]]: מדריך לחולה ולבני משפחתו**, פרולוג, 2005.

## קישורים חיצוניים
* מיכאל דובלין ויהודית מנליס, סיווג האפילפסיות 2005.

## הערות שוליים

קטגוריה:הפרעות ארעיות והתקפי פתע
קטגוריה:אפילפסיה
ריצ'מונד (קנטקי)

העיר **ריצ'מונד** (באנגלית: **Richmond**) היא המרכז המנהלי של מחוז מדיסון במדינת קנטקי, ארצות הברית. היא נקראת על שם העיר ריצ'מונד שבווירג'יניה ובה שוכנת אוניברסיטת מזרח קנטקי. על פי מפקד האוכלוסין של שנת 2010, נמנו בריצ'מונד 31,364 תושבים ועל פי הערכות הגיעה האוכלוסייה בשנת 2014 ל-33,556 נפש. ריצ'מונד היא העיר השביעית בגודלה במדינת קנטקי (לאחר לואיוויל, לקסינגטון, אוונסבורו, בולינג גרין קובינגטון והופקינסוויל) והעיר השנייה בגודלה באזור הבלוגראס לאחר לקסינגטון. ריצ'מונד משמשת כמרכז תעסוקה וקניות חשוב לחלקה הדרומי-מרכזי של קנטקי.

## היסטוריה
ריצ'מונד נוסדה בשנת 1798 על ידי קולונל ג'ון מילר (John Miller), ששירת כחייל במלחמת העצמאות של ארצות הברית. על פי סיפור מקומי, נמשך מילר למקום בזכות מיי המעיין הטובים שלא היו נפוצים באזור ואופיים הידידותי של שבטי האינדיאנים המקומיים. באותה השנה, אישרה הרשות המחוקקת בקנטקי את העברת המרכז האדמיניסטרטיבי של המחוז ממילפורד (Milford) לשטח שבבעלותו של הקולונל מילר. לאחר שתושבי מילפורד התנגדו למהלך, התקיים דו-קרב בין נציג ממילפורד לבין נציג מריצ'מונד. תוצאת הקרב לא תועדה, אך המחוז אישר את המעבר במרץ 1798. ב-4 ביולי 1798 נקראה העיירה **ריצ'מונד** באופן רשמי, לכבוד מקום הולדתו של מילר בווירג'יניה.

בזמן מלחמת האזרחים נערך ב-30 באוגוסט 1862 קרב בין צבא האיחוד וצבא הקונפדרציה סמוך לריצ'מונד. כוחות הקונפדרציה בפיקודו של אדמונד קירבי סמית' הביסו את כוחות האיחוד בפיקודו של ויליאם נלסון, כאשר מתוך 6,500 אנשיו של נלסון, נהרגו ונפצעו כ-1,000 ויותר מ-4,000 נשבו. ההיסטוריון שלבי פוט הכתיר את הקרב כ"קרוב ביותר ל[קרב] קנה שהושג על ידי גנרל כלשהו, מהצפון או מהדרום, במהלך המלחמה כולה".

ב-1906 נוסדה בריצ'מונד אוניברסיטת מזרח קנטקי (תחת השם Eastern Kentucky State Normal School) כמרכז להכשרת מורים, ו-11 סטודנטים מהכיתה הראשונה סיימו את לימודיהם ב-1909. האוניברסיטה הפכה לבת ארבע שנות לימוד ב-1922 ולימודי תארים מתקדמים נוספו ב-1935. ב-22 בפברואר 1966 קיבלה האוניברסיטה את שמה הנוכחי.

בשנות התשעים המאוחרות ובמהלך העשור הראשון של המאה ה-21 נהנתה ריצ'מונד משיגשוג בכל הקשור למגורים ולמסחר. ריצ'מונד היא, נכון ל-2008, העיר השישית בגודלה בקנטקי, לאחר עלייה של חמישה מקומות ממיקומה הקודם במפקד האוכלוסין בשנת 2000.

## גאוגרפיה
על פי מכון הסקרים האמריקני, מגיע שטחה הכולל של העיר ל-49.9 קמ"ר, 49.5 קמ"ר הם שטחי יבשה ו-0.4 קמ"ר הם שטחי מים.

## חוק וממשל
תושבי ריצ'מונד בוחרים ראש עיר וארבעה נציבים המרכיבים את מועצת העיר. המועצה מתפקדת כרשות המחוקקת ומייצגת את האינטרסים של תושבי העיר כאשר הם ישימים. הוועדה גם ממנה את המנכ"ל המתפקד כרשות המבצעת ואחראי לפעילות השוטפת של העיר.

ראש העיר נבחר לקדנציה של ארבע שנים, וכל חבר ועדה נבחר לתקופה של שנתיים. אורך הקדנציה של מנכ"ל העיר אינו מוגבל בזמן.

## קישורים חיצוניים

* 
* אתר העיר ריצ'מונד
* 

## הערות שוליים

קטגוריה:קנטקי: ערים
קטגוריה:יישובים שהוקמו ב-1798